कटनी जिले के छात्र दमोह होते हुए भोपाल के लिए रवाना
स्वच्छता का संदेश देने के लिए साइकिल से 400 किमी का सफर तय करेंगे छात्र
भास्कर संवाददाता| दमोह/पटेरा
लोगों को साफ-सफाई के प्रति जागरूक करने के लिए कटनी जिले के युवाओं का एक दल साइकिल भ्रमण पर निकला है। यह दल दमोह, सागर, रायसेन होते हुए करीब 400 किमी का सफर तय कर भोपाल पहुंचेगा और वहां पर प्रदेशस्तरीय कार्यक्रम में शामिल होगा।
दल में 35 बच्चे और 15 शिक्षक शामिल हैं। शनिवार की दोपहर यह दल कुम्हारी मुख्य मार्ग से होता हुआ दमोह की ओर रवाना हुआ। इस दल के साथ-साथ एंबुलेंस भी साथ में है। साथ ही खाने-पीने की व्यवस्था के लिए उनके पीछे एक वाहन भी चल रहा है।शनिवार की रात यह दल दमोह पहंुचा और सागर रोड पर स्थित स्कूल में रूकेगा। जहां पर उनके संस्था द्वारा सभी तरह की व्यवस्थाएं की गई हैं। रविवार को यह दल सुबह सागर के लिए रवाना होगा। दल के सदस्यों ने बताया कि प्रधानमंत्री नरेंद्र मोदी द्वारा चलाए जा रहे स्वच्छ भारत अभियान के तहत लोगों को स्वच्छता के प्रति जागरूक करने के लिए वह कटनी से भोपाल के लिए साइकिल से निकले हैं। इस दौरान रास्ते में पड़ने वाले गांव के लोगों को खुले में शौच न जाने, आपने आसपास के परिवेश में सफाई रखने एवं बीमारियों से बचाव के संबंध में जानकारी दे रहे हैं।
कटनी जिले के छात्र साइकिल से दमोह होते हुए भोपाल के लिए जाते हुए।
भ्रमण
hin_Deva hin_Deva bho_Deva hin_Deva hin_Deva hin_Deva npi_Deva